
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts meža zemes Plānupes ielā 34, Inčukalnā, Inčukalna pagastā, Siguldas novadā, atsavināšanu" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Meža likuma 44. panta ceturtās daļas 4. punkts un piektā daļa, Publiskas personas mantas atsavināšanas likuma (turpmāk – Atsavināšanas likums) 4. panta pirmā daļa, 5. panta pirmā daļa un 9. panta pirmā daļa, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 22. panta otrā daļa.
1.2. Mērķis
Mērķa apraksts
Ministru kabineta rīkojuma projekts "Par valsts meža zemes Plānupes ielā 34, Inčukalnā, Inčukalna pagastā, Siguldas novadā atsavināšanu" (turpmāk – rīkojuma projekts) sagatavots, lai, ievērojot Meža likumā un Atsavināšanas likumā ietverto tiesisko regulējumu, nekustamo īpašumu Plānupes ielā 34, Inčukalnā, Inčukalna pagastā, Siguldas novadā nodotu atsavināšanai un atļautu valsts akciju sabiedrībai "Valsts nekustamie īpašumi" (turpmāk – VNĪ) to pārdot par brīvu cenu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Rīkojuma projekts paredz atļaut VNĪ pārdot nekustamo īpašumu Plānupes ielā 34 (nekustamā īpašuma kadastra Nr. 8064 006 1515) – zemes vienību (zemes vienības kadastra apzīmējums 8064 006 1473) 17,6242 ha platībā – Inčukalnā, Inčukalna pagastā, Siguldas novadā, kas ierakstīts zemesgrāmatā uz valsts vārda Zemkopības ministrijas personā Inčukalna pagasta zemesgrāmatas nodalījumā Nr. 100000940886 (turpmāk – nekustamais īpašums).
Saskaņā ar zemesgrāmatas datiem un Nekustamā īpašuma valsts kadastra informācijas sistēmas (turpmāk – NĪVKIS) datiem nekustamā īpašuma sastāvā ietilpst zemes vienība 17,6242 ha platībā (zemes vienības kadastra apzīmējums 8064 006 1473). Tās lietošanas mērķi ir 0201 – zeme, uz kuras galvenā saimnieciskā darbība ir mežsaimniecība, – 5,4282 ha un 1001 – rūpnieciskās ražošanas uzņēmumu apbūve –12,1960 ha, tās fiskālā kadastrālā vērtība pēc stāvokļa 2025. gada 1. janvārī ir noteikta 193 383 euro apmērā, tās universālā kadastrālā vērtība pēc stāvokļa 2025. gada 2. februārī ir noteikta 193 923 euro apmērā. Zemes vienības platības sadalījums pa lietošanas veidiem: mežu platība 5,2593 ha, ūdens objektu zeme 0,3360 ha, zeme zem ēkām 9,9273 ha, zeme zem ceļiem 0,1238 ha, pārējās zemes platība 1,9778 ha. Nekustamajam īpašumam atzīmes veidā zemesgrāmatā reģistrēts apgrūtinājums – nostiprināta nomas tiesība uz zemes vienības daļu ar kadastra apzīmējumu 8064 006 0710 8002, termiņš līdz 2041. gada 14. februārim, nomnieks "Graanul Pellets" SIA, reģistrācijas numurs 44103056850 (turpmāk – SIA "Graanul Pellets").
NĪVKIS nekustamajam īpašumam noteikti šādi apgrūtinājumi:
1) ekspluatācijas aizsargjoslas teritorija ap elektrisko tīklu transformatoru apakšstaciju – 0,0421 ha;
2) ekspluatācijas aizsargjoslas teritorija gar elektrisko tīklu kabeļu līniju – 0,4554 ha.

Saskaņā ar Siguldas novada pašvaldības domes 2021. gada 23. septembra saistošajiem noteikumiem Nr. 20 "Siguldas novada teritorijas (administratīvā teritorija līdz 01.07.2021.) plānojums 2012.–2024. gadam (ar grozījumiem)" (turpmāk – TP) grafiskās daļas funkcionālā zonējuma karti nekustamais īpašums atrodas Inčukalna ciemā un tā plānotā (atļautā) izmantošana ir rūpniecības apbūves teritorija (R).
Atbilstoši TP rūpnieciskās apbūves teritorija (R) ir funkcionālā zona, ko nosaka, lai nodrošinātu rūpniecības uzņēmumu darbībai un attīstībai nepieciešamo teritorijas organizāciju, inženiertehnisko apgādi un transporta infrastruktūru. Teritorijas galvenie izmantošanas veidi:
vieglās rūpniecības uzņēmumu apbūve;
lauksaimnieciskās ražošanas uzņēmumu apbūve;
inženiertehniskā infrastruktūra;
transporta lineārā infrastruktūra;
transporta apkalpojošā infrastruktūra;
noliktavu apbūve;
energoapgādes uzņēmumu apbūve.
Teritorijas papildizmantošanas veidi:
biroju ēku apbūve;
tirdzniecības vai pakalpojumu objektu apbūve;
aizsardzības un drošības iestāžu apbūve.

Nekustamā īpašuma izveidošana.
Pamatojoties uz Ministru kabineta 2011. gada 7. janvāra rīkojumu Nr. 7 "Par neapbūvēta valsts zemesgabala "Cūksilu meža masīvs" Inčukalna pagastā, Inčukalna novadā, daļas iznomāšanu" (turpmāk – rīkojums Nr. 7), kas grozīts ar Ministru kabineta 2013. gada 10. aprīļa rīkojumu Nr. 141, ir noslēgti divi nomas līgumi par valsts zemes nomu:
1) 2011. gada 15. februāra zemes nomas līgums Nr. 5.7-1.1/000r/150/11/10 starp akciju sabiedrību "Latvijas valsts meži" (turpmāk – LVM) un SIA "Graanul Pellets" par valsts zemes 17,62 ha platībā nomu. Saskaņā ar to SIA "Graanul Pellets" iznomāta zemes vienības daļa ar kadastra apzīmējumu 8064 006 0710 8002 17,62 ha platībā, kas atrodas nekustamā īpašuma "Cūksilu meža masīvs" (kadastra Nr. 8064 006 0169) Inčukalna pagastā, Siguldas novadā sastāvā esošā zemes vienībā (zemes vienības kadastra apzīmējums 8064 006 0710). Nomas līguma mērķis ir rūpnieciskās ražošanas objektu apbūve (kokskaidu granulu ražošanas uzņēmuma izvietošana), un noslēgtā nomas līguma termiņš – līdz 2041. gada 14. februārim;
2) 2013. gada 22. maija saistību pārjaunojuma līgums Nr. 5.7-1.1/000r/150/11/10/16 pie 2011. gada 15. februāra zemes nomas līguma Nr. 5.7-1.1/000r/150/11/10. Saskaņā to valsts zemes vienības daļa ar kadastra apzīmējumu 8064 006 0710 8004 0,45 ha platībā iznomāta SIA "Graanul Pellets Energy" koģenerācijas stacijas un ar to saistīto būvju būvniecībai.
Rīkojuma Nr. 7 3. punktā paredzēts nomas līgumā noteikt, ka nomniekam ir tiesības prasīt zemes nodošanu atsavināšanai, ja uz zemes ir uzceltas un nodotas ekspluatācijā visas nomas līgumā paredzētās kokskaidu granulu ražotnes vajadzībām nepieciešamās ēkas (būves) un īpašuma tiesības uz tām ir nostiprinātas zemesgrāmatā. Slēdzot konkrēto nomas līgumu, šādas tiesības tika noteiktas.
Visas zemes nomas līgumos paredzētās būves ir uzbūvētas un nodotas ekspluatācijā, un īpašuma tiesības uz būvēm reģistrētas zemesgrāmatā: SIA "Graanul Pellets" īpašuma tiesības uz būvju nekustamo īpašumu Plānupes iela 34 (kadastra Nr. 8064 506 0026), Inčukalnā, Inčukalna pagastā, Siguldas novadā reģistrētas Inčukalna pagasta zemesgrāmatas nodalījumā Nr. 100000506357 un SIA "Graanul Pellets Energy" īpašuma tiesības uz būvju nekustamo īpašumu Plānupes iela 34A (kadastra Nr. 8064 506 0029) Inčukalnā, Inčukalna pagastā, Siguldas novadā – Inčukalna pagasta zemesgrāmatas nodalījumā Nr. 100000533361.

2023. gada 12. maijā SIA "Graanul Pellets" un SIA "Graanul Pellets Energy" (reģistrācijas numurs 44103081631) iesniedza LVM, Zemopības ministrijai un VNĪ iesniegumu par valsts zemesgabala (valsts meža zemes) "Cūksilu meža masīvs" (kadastra apzīmējums 8064 006 1375) daļu atsavināšanas ierosināšanu (turpmāk – atsavināšanas ierosinājums), kurā cita starpā SIA "Graanul Pellets" lūdz atsavināt nekustamo īpašumu.

Atsavināšanai virzāmais nekustamais īpašums izveidots, atdalot zemes vienības daļu no nekustamā īpašuma "Cūksilu meža masīvs" (kadastra Nr. 8064 006 0169) sastāvā esošās zemes vienības ar kadastra apzīmējumu 8064 006 1375 Inčukalna pagastā, Siguldas novadā, kas ierakstīts zemesgrāmatā uz valsts vārda Zemkopības ministrijas personā (Inčukalna pagasta zemesgrāmatas nodalījums Nr. 100000474820) un ir valsts meža zeme Meža likuma izpratnē. To apliecina Latvijas valsts vēstures arhīva 2008. gada 9. septembra izziņa Nr. 5-JP-5521 par zemesgabalu Rīgas apriņķa Inčukalna vēsturisko piederību Meža departamentam 1939. gadā.

Piekļuve pie nekustamā īpašuma ir iespējama no valsts reģionālā autoceļa P10, šķērsojot Zemkopības ministrijas zemes vienībā ar kadastra apzīmējumu 8064 006 1472 esošo brauktuvi. Pēc nekustamā īpašuma atsavināšanas un īpašumtiesību nostiprināšanas uz SIA "Graanul Pellets" vārda, tiks risināts jautājums par servitūta līguma noslēgšanu, apgrūtinot Zemkopības ministrijas nekustamo īpašumu "Cūksilu meža masīvs" par labu nekustamajam īpašumam.

Meža likuma 44. panta ceturtās daļas 4. punkts noteic, ka zemesgrāmatā ierakstītās valsts meža zemes atsavināšanu vai privatizāciju var atļaut ar ikreizēju Ministru kabineta rīkojumu, ja valsts meža zeme (funkcionālā platībā) nepieciešama Latvijas Republikā reģistrētai kapitālsabiedrībai, lai paplašinātu tās īpašumā esošās rūpnieciskās ražošanas būves vai kompleksās būves rūpnieciskajai ražošanai (izņemot ieguves rūpniecības vai iežieguves būves), un attiecīgais kapitālsabiedrības zemes īpašums robežojas ar valsts meža zemi, kā arī ja īpašumā esošās rūpnieciskās ražošanas būves vai kompleksās būves rūpnieciskajai ražošanai (izņemot ieguves rūpniecības vai iežieguves būves) atrodas uz valsts meža zemes.
Grozījumi Meža likumā, kas stājās spēkā 2021. gada 19. maijā, paplašina valsts meža zemes atsavināšanas iespējas, nosakot kritērijus, kurus piemērojot var atsavināt valsts meža zemi.
Grozījumu mērķis, paplašinot Meža likuma 44. panta ceturtajā daļā noteikto subjektu loku, kuri ir tiesīgi ierosināt valsts meža zemes atsavināšanu, bija vērsts uz valsts meža zemes atsavināšanu tikai tām kapitālsabiedrībām, kurām funkcionāli nepieciešama papildu teritorija, lai paplašinātu kapitālsabiedrības īpašumā esošās rūpnieciskās ražošanas būves vai kompleksās būves, vienlaikus paredzot izņēmumu attiecībā uz ieguves rūpniecības vai iežieguves būvēm.
Atbilstoši grozījumu Meža likumā anotācijā minētajam to, vai uzņēmuma paplašināšanai nav citas alternatīvas kā tikai paplašināšanās uz valsts meža zemes, vērtē un attiecīgu lēmumu pieņem tā publiskā persona, uz kuras vārda valsts meža zeme ir ierakstīta zemesgrāmatā. Turklāt kapitālsabiedrībai, ierosinot valsts meža zemes atsavināšanu, ar ģenerālplānu (uz derīga topogrāfiskā plāna pamatnes izstrādāta projektējamās teritorijas vispārīgā plāna būvprojekta sastāvā ar būvju, labiekārtojuma elementu un inženiertīklu piesaisti zemes gabalam) ir jāpamato atsavināmās platības funkcionālā nepieciešamība.
Vienlaikus Meža likuma 44. panta piektā daļa paredz, ka šā panta ceturtās daļas 4. punktā minētā zeme atsavināma Atsavināšanas likumā noteiktajā kārtībā. Atsavinot zemi šā panta ceturtās daļas 4. punktā minētajām personām, piemērojama Atsavināšanas likumā noteiktā kārtība nekustamo īpašumu pārdošanai par brīvu cenu, kādā pārdodami nekustamie īpašumi Atsavināšanas likuma 4. panta ceturtajā daļā minētajām personām. Saskaņā ar Civillikuma 2168. pantu nomas līgums izbeidzas pats no sevis arī pirms termiņa notecējuma, kad tiesības sakrīt, t. i., kad nomnieks iegūst iznomāto lietu īpašumā.

Saskaņā ar Uzņēmumu reģistra datubāzē pieejamo informāciju nekustamā īpašuma atsavināšanas ierosinātājs SIA "Graanul Pellets" ir Latvijā reģistrēta kapitālsabiedrība, kas Uzņēmumu reģistra Komercreģistrā ir reģistrēta 2009. gada 6. oktobrī.
SIA "Graanul Pellets" atsavināšanas ierosinājumā paskaidro, ka nekustamais īpašums ir nepieciešams tās darbības nodrošināšanai, kā arī darbības paplašināšanai – materiālu noliktavu (uzglabāšanas laukumu) platības palielināšanai.
Atsavināšanai nododamās valsts meža zemes funkcionālā nepieciešamība un plānotā izmantošana pamatota SIA "Graanul Pellets" atsavināšanas ierosinājumam pievienotajā ģenerālplānā, kas izstrādāts uz derīga topogrāfiskā plāna pamatnes, un tajā ir attēlotas teritorijā esošās un plānotās būves, kā arī labiekārtojuma elementu un inženiertīklu piesaiste.

Atsavināšanai nododamais nekustamais īpašums robežojas ar SIA "Graanul Pellets" – kapitālsabiedrībai, kas ierosinājusi Nekustamā īpašuma atsavināšanu, – piederošo nekustamo īpašumu "Tiltiņi" (kadastra Nr. 8064 006 0353) Inčukalnā, Inčukalna pagastā, Siguldas novadā, kurā atrodas koģenerācijas stacija, barošanas bloks un elektroenerģijas apgādes ēka. No nekustamā īpašuma "Tiltiņi" Inčukalnā, Inčukalna pagastā, Siguldas novadā uz ziemeļu pusi atrodas SIA "Graanul Pellets" atsavināšanai nododamais nekustamais īpašums un dzelzceļa līnija, uz austrumu pusi – SIA "Rettenmeier Baltic Timber" piederošs nekustamais īpašums "Cūksilu mežs" (kadastra Nr. 8064 006 1400), uz dienvidu un rietumu pusi – LVM pārvaldīšanā esošā valsts zemes vienība ar kadastra apzīmējumu 8064 006 1472.

Izvērtējot rīcībā esošo informāciju, atsavināšanas ierosinājumu un iesniegtos dokumentus, LVM sniegto izvērtējumu un ievērojot to, ka SIA "Graanul Pellets" attīstība ir iespējama vienīgi atsavināšanas ierosinājumā norādītajā valsts meža zemes platībā, kā arī Meža likuma 44. pantā un Atsavināšanas likuma 4. pantā minēto, Zemkopības ministrijas ieskatā gan ierosinātājs, gan atsavināšanas ierosinājums atbilst Meža likuma 44. panta ceturtās daļas 4. punkta nosacījumiem.
Problēmas un risinājumi
Problēmas apraksts
Skatīt sadaļā "Pašreizējā situācija".
Risinājuma apraksts
Meža likuma 44. panta ceturtās daļas 4. punkts noteic, ka zemesgrāmatā ierakstītās valsts meža zemes atsavināšanu vai privatizāciju var atļaut ar ikreizēju Ministru kabineta rīkojumu, ja valsts meža zeme (funkcionālā platībā) nepieciešama Latvijas Republikā reģistrētai kapitālsabiedrībai, lai paplašinātu tās īpašumā esošās rūpnieciskās ražošanas būves vai kompleksās būves rūpnieciskajai ražošanai (izņemot ieguves rūpniecības vai iežieguves būves), un attiecīgais kapitālsabiedrības zemes īpašums robežojas ar valsts meža zemi, kā arī ja īpašumā esošās rūpnieciskās ražošanas būves vai kompleksās būves rūpnieciskajai ražošanai (izņemot ieguves rūpniecības vai iežieguves būves) atrodas uz valsts meža zemes.
Saskaņā ar Atsavināšanas likuma 9. panta pirmo daļu valsts nekustamo īpašumu atsavināšanu organizē VNĪ.
Sagatavotais rīkojuma projekts paredz nodot atsavināšanai Nekustamo īpašumu un atļaut VNĪ pārdot Nekustamo īpašumu par brīvu cenu saskaņā ar Meža likuma 44. panta ceturtās daļas 4. punktu un piekto daļu.
Uz SIA "Graanul Pellets" nav attiecināma Atsavināšanas likuma 14. panta pirmajā daļā noteiktais, jo šajā gadījumā, lai valsts meža zemes atsavināšanas ierosinātājs varētu atsavināt valsts meža zemi saskaņā ar Meža likuma 44. panta ceturtās daļas 4. punktu, ir jāizpildās konkrētiem kritērijiem un tikai tad valsts meža zemi var atsavināt Publiskas personas mantas atsavināšanas likumā noteiktajā kārtībā, pārdodot to par brīvu cenu.
Meža likuma 44. panta piektajā daļā ir tieši noteikts, ka, atsavinot zemi šā panta ceturtās daļas 4. punktā minētajām personām, ir piemērojama Publiskas personas mantas atsavināšanas likumā noteiktā kārtība nekustamo īpašumu pārdošanai par brīvu cenu, kādā pārdodami nekustamie īpašumi Publiskas personas mantas atsavināšanas likuma 4. panta ceturtajā daļā minētajām personām.
Rīkojuma projekts paredz nekustamā īpašuma valdītājai Zemkopības ministrijai uzdevumu nodot pircējam valsts nekustamo īpašumu 30 dienu laikā no pirkuma līguma noslēgšanas dienas, sagatavojot atbilstošu nodošanas un pieņemšanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu īstenot noteiktas darbības noteiktos termiņos samērīgi ar nekustamā īpašuma pārdevēja pienākumiem.
Nekustamajam īpašumam ir noteikti vairāki apgrūtinājumi, tostarp aizsargjoslas. Aizsargjoslu veidus un to funkcijas, kā arī saimnieciskās darbības aprobežojumus aizsargjoslās reglamentē Aizsargjoslu likums. Tādējādi SIA "Graanul Pellets" kā nekustamā īpašuma īpašniecei būs saistoša Aizsargjoslu likumā noteiktā kārtība atbilstoši aizsargjoslu veidam.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Atbilstoši Ministru kabineta 2011. gada 1. februāra noteikumu Nr. 109 "Kārtība, kādā atsavināma publiskas personas manta" 12. punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, rīkojuma projektu izsludinot Vienotajā tiesību aktu projektu izstrādes un saskaņošanas portālā, tiks izpildīts noteikumos noteiktais pienākums.
Ja divu nedēļu laikā pēc Ministru kabineta rīkojuma projekta izsludināšanas Vienotajā tiesību aktu portālā valsts iestādes, valsts kapitālsabiedrības vai atvasinātas publiskas personas vai to iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Jā
Ietekmes apraksts
Meža likuma 44. panta ceturtās daļas 4. punktā noteiktais ir attiecināms uz kapitālsabiedrību SIA "Graanul Pellets".
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Projekta īstenošanai nav nepieciešami papildus līdzekļi no valsts vai pašvaldību budžeta. VNĪ saskaņā ar Atsavināšanas likuma 47. pantu un Ministru kabineta 2011. gada 1. februāra noteikumu Nr. 109 "Kārtība, kādā atsavināma publiskas personas manta" 36.1 punktu valsts nekustamā īpašuma atsavināšanā iegūtos līdzekļus pēc atsavināšanas izdevumu segšanas izlietos valsts nekustamo īpašumu uzturēšanai (pārvaldīšanai) un uzlabošanas darbiem, kas ietver arī valsts īpašumā esošu vidi degradējošo objektu sakārtošanas vai nojaukšanas pasākumus, kā arī citu valsts nekustamo īpašumu atsavināšanas procesa nodrošināšanas izdevumus.
Pašlaik nav iespējams noteikt summu, kas tiks iegūta valsts nekustamā īpašuma atsavināšanā, jo vēl nav iespējams noteikt īpašuma pārdošanas vērtību, tāpēc ka nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmērs nosakāms Ministru kabineta paredzētajā kārtībā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" 4. punktam sabiedrības līdzdalība īstenojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm. Tā kā rīkojuma projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota.
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā "Latvijas Vēstnesis", tos publicējot elektroniski tīmekļvietnē www.vestnesis.lv.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Zemkopības ministrija
AS "Latvijas valsts meži", VAS "Valsts nekustamie īpašumi"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
-
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

